Cei care își fac sau își schimbă pașaportul simplu electronic îl vor putea primi acasă sau la orice adresă o indică dacă un proiect de hotărâre aflat în dezbatere publică la Ministerul Afacerilor Interne (MAI) va fi aprobat.
Practic, cu condiția ca titularul să plătească cheltuielile de expediție, acest document se va putea trimite prin curier la orice adresă, fie din țară sau din străinătate.
"În funcție de opțiunea exprimată, pașaportul simplu electronic poate fi expediat, prin servicii de curierat pe teritoriul României, la domiciliul sau la reședința titularului/persoanei care a formulat cererea ori la o altă adresă din țară indicată de acesta/aceasta; la adresa din străinătate indicată de titular/persoana care a formulat cererea, cu suportarea de către acesta/aceasta a cheltuieililor de expediție", se arată proiectul de Hotărâre al MAI în pentru modificarea și completarea Normelor metodologice de aplicare a Legii nr.248/2005 privind regimul liberei circulaţii a cetăţenilor români în străinătate.
Același proiect stabilește modificarea normelor, în sensul eliminării obligației de a prezenta cazierul judiciar al însoțitorului unui minor la ieșirea din țară, deoarece el se verifică online la trecerea frontierei.